Diari Oficial de la Generalitat Valenciana


Sumari del DOGV 3055, del 12-08-1997 (1997/9247)

ACORD d'11 de juny de 1997, de la Comissió Territorial d'Urbanisme de Castelló, relatiu a la modificació puntual del Projecte de Delimitació de Sòl Urbà de Vilar de Canes.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3055

Data del DOGV
:   12-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9247


Data del document
:   11-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD d'11 de juny de 1997, de la Comissió Territorial d'Urbanisme de Castelló, relatiu a la modificació puntual del Projecte de Delimitació de Sòl Urbà de Vilar de Canes.  
La Comissió Territorial d'Urbanisme, en sessió d'11 de juny de 1997, va adoptar el següent acord:  
"Vist l'expedient de referència 960613, del qual resulten rellevant els següents  
Antecedents  
Primer  
L'Ajuntament de Vilar de Canes, en sessió plenària de 18 de setembre de 1996, va acordar l'exposició al públic de l'expedient de modificació puntual del Projecte de Delimitació del Sòl Urbà, la qual cosa va dur a terme mitjançant anuncis publicats en el periòdic Castellón Diario, de 3 d'octubre de 1996, i en el Diari Oficial de la Generalitat Valenciana núm. 2.480, de 15 d'octubre de 1996. Transcorregut el termini d'informació pública de 30 dies, en el qual no es va presentar cap reclamació, el ple en sessió de 27 de novembre de 1996 va aprovar provisionalment la modificació, trametent la documentació al Servei Territorial d'Urbanisme de Castelló, on va tenir entrada el 16 de desembre de 1996, per a la seua aprovació definitiva.  
El Servei Territorial d'Urbanisme, amb data 20 de desembre de 1996:  
a) Va requerir a l'Ajuntament perquè completara la documentació i aclarira determinats extrems de la proposta, la qual cosa es va dur a terme amb la documentació presentada el 13 de febrer de 1997.  
b) Va sol·licitar de la Conselleria d'Agricultura i Medi Ambient la preceptiva Declaració d'Impacte Ambiental relativa al projecte, que va ser emesa per la Direcció General de Desenvolupament Sostenible el 15 d'abril de 1997.  
Segon  
El projecte consta de memòria informativa i justificativa, com també de plans.  
Tercer  
El contingut de la modificació proposada és doble:  
a) S'amplia l'ample d'un vial, en sòl urbà de 6 metres d'ample, i es fixa en 8 metres. L'ampliació es justifica en la millor atenció de les necessitats del trànsit i de les infraestructures.  
b) Es regularitza el perímetre de dues illes de sòl urbà, situades junt al vial abans esmentat, de manera que ambdues queden com dos rectangles amb una profunditat de 15 metres, uniforme en tota la seua longitud. Per a la regularització del perímetre d'ambdues illes es reclassifiquen 147,25 mý de sòl no urbanitzable en sòl urbà edificable.  
Com a mesura compensatòria s'amplia en 502,12 mý la zona esportiva existent i es crea una zona verda junt a aquella de 457 mý de superfície, situades ambdues zones en el sòl urbà.  
La modificació es justifica en les necessitats urbanístiques del municipi, que ha experimentat un auge com a lloc de residència per a períodes vacacionals, per la qual cosa també es fa convenient l'ampliació de les zones dotacionals.  
Fonaments de dret  
Primer  
La tramitació de la modificació és correcta, a tenor del que disposa l'article 38 de la Llei Reguladora de l'Activitat Urbanística (a partir d'ara LRAU), en relació amb la disposició transitòria 7.2 de la mateixa llei.  
Quant al projecte reclassifica sòl no urbanitzable, el mateix ha estat sotmès a Declaració d'Impacte Ambiental (art. 43.2 de la LRAU) emesa, amb caràcter favorable, per l'òrgan competent.  
Segon  
La documentació està completa als efectes de donar compliment a l'article 27.1 de la LRAU.  
Tercer  
La primera de les operacions objecte del projecte -ampliació de 6 a 8 metres de l'ample d'un vial en sòl urbà- justificada en aquest en consideracions raonables expressives de l'interès públic exclusivament local, representa un exercici de la potestat de planejament d'acord amb les regles de l'article 2.2 de la LRAU, per la qual cosa no pot formular-s'hi cap objecció fundada en l'article 40 de la mateixa llei.  
Quart  
La segona de les operacions consisteix en reclassificar sòl no urbanitzable en urbà.  
Com a resultat d'això es regularitza el perímetre de dues illes edificables, incrementant l'aprofitament lucratiu privat.  
Per això, és necessari observar les regles específiques que deriven de l'article 55, apartats 3 i 5, de la LRAU. Així:  
a. Tota alteració de l'ordenació establerta per un pla que augmente l'aprofitament lucratiu privat, haurà de contemplar les mesures compensatòries necessàries per a mantenir la proporció i qualitat de les dotacions públiques previstes respecte de l'aprofitament (art. 55.3).  
En aquest cas, l'increment de 147, 25 mý de sòl urbà amb aprofitament lucratiu pot representar un increment màxim de l'edificabilitat de 441,75 mý construïts, que es compensen amb la creació d'una nova zona verda de 457 mý i l'ampliació de la zona esportiva existent en 502,12 mý, el que s'entén com a mesures compensatòries suficients per a donar compliment a l'article 55.3 de la LRAU.  
b. Per altra part, l'article 55.5 de la mateixa llei exigeix que "les modificacions del pla que classifiquen com a sòl urbà o urbanitzable el que prèviament és no urbanitzable, han de complir el que disposen els números 1 i 3 d'aquest mateix article i garantir rigorosament, amb mesures anàlogues a les previstes en l'article 30.2, l'especial participació pública en les plusvàlues que generen.»  
La reclassificació que es duu a terme amb aquesta modificació s'ha ajustat al procediment establert en l'article 55.1 de la LRAU i ha obtingut la Declaració d'Impacte Ambiental favorable, i les mesures compensatòries adoptades, amb el notable increment que experimenten les dotacions públiques destinades a zones verdes i espais esportius, permeten entendre complerta l'exigència de l'article 55.5, en relació amb el 30.2 de la LRAU, sobretot quan les eventuals plusvàlues que es generen amb la reclassificació, hauran de redundar en el municipi per ser de titularitat d'aquest els terrenys als quals s'atribueix aprofitament lucratiu.  
Verificat, per tant, que la modificació ha estat respectuosa amb les exigències de l'article 55.3 i 5 de la LRAU, procedeix ara examinar si és legalment viable que aquells terrenys, inicialment no urbanitzables, passen a ser sòl urbà.  
Així plantejada la qüestió cal recordar que el pla classifica com a sòl urbà els terrenys que, per convenir al seu model territorial es pretenguen mantenir o incorporar al procés d'urbanització (art. 8.4 de la LRAU). La classificació dels terrenys com a sòl urbà té com a objecte possibilitar el seu desenvolupament preferent mitjançant actuacions aïllades (art. 9.2 de la LRAU), s'entén així la que té com a objecte una sola parcel·la i suposa la seua edificació, com també, en el seu cas, la prèvia o simultània urbanització necessària per a convertir-la en solar connectant-la amb les xarxes d'infraestructures i serveis existents i immediats.  
En el cas present la reclassificació de sòl no urbanitzable en sòl urbà amb aprofitament lucratiu té com a objecte regularitzar unes illes de sòl que el Projecte de Delimitació ja va considerar com a sòl urbà, per tal de crear un fons uniforme de 15 metres en aquestes illes. D'aquesta manera cap dubte pot haver-hi en què els terrenys que ara es reclassifiquen i afegeixen a aquest sòl urbà preexistent no poden ser objecte de desenvolupament separat d'aquest, de manera que si el sòl urbà preexistent ja és susceptible d'execució mitjançant actuació aïllada també ho serà el que ara s'afegesca a aquell.  
La mateixa conclusió és predicable del sòl no urbanitzable que es reclassifica en urbà amb ús dotacional (zona verda i esportiva), ja que suposa l'ampliació de la d'aquest últim ús ja existent i sobretot quan, segons resulta dels plans d'informació del Projecte de Delimitació, pels volts d'aquests terrenys estan presents les xarxes d'aigua potable i clavegueram, a més de l'accés; per això també serà possible actuar amb subjecció al règim d'actuacions aïllades per a completar la urbanització de la zona dotacional, d'acord amb l'article 6.5, segon paràgraf, de la LRAU.   
Així doncs, des de l'exercici de les comeses que deriven de l'article 40 de la LRAU no existeix cap obstacle a l'aprovació de la reclassificació del sòl no urbanitzable en sòl urbà, tampoc s'adverteix infracció de legalitat, ni s'aprecia arbitrarietat en els aspectes discrecionals de la modificació proposada que no incideixen en matèries d'interès supralocal.  
Cinquè  
D'acord amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial d'Urbanisme, dictamen que si es refereix a un municipi de menys de 50.000 habitants (com és el cas de Vilar de Canes) tindrà directament efectes de resolució executòria.  
En virtut d'això, la Comissió Territorial d'Urbanisme de Castelló, en sessió d'11 de juny de 1997 acorda aprovar definitivament la modificació puntual del Projecte de Delimitació de Sòl Urbà de Vilar de Canes.  
Contra l'anterior acord que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici d'utilitzar qualsevol altra via de recurs que es considere procedent".  
Castelló, 11 de juny de 1997.- El secretari de la Comissió Territorial d'Urbanisme. Joaquín Llidó Silvestre.